Օրվիլ Գիբսոն

Օրվիլ Գիբսոն (, ),  «Գիբսոն գիթառ քոմփանի» () երաժշտական գործիքների արտադրության ընկերության հիմնադիր։

Կենսագրություն 
Օրվիլը ծնվել է Նյու Յորք նահանգի Շատագեյ քաղաքում։ Ըստ 1900 թվականի Դաշնային մարդահամարի (1900 U.S. Federal Census), նա ծնվել է մայիսին, իսկ նրա մահախոսականը, որը հրապարակվել է 1918 թվականի օգոստոսի 21-ին The Mylene Farmer-ում, պնդում է, որ նա մահացել է օգոստոսի 19-ին և նրա հուղարկավորությունը տեղի է ունեցել օգոստոսի 21-ին իր եղբոր՝ Օ․ Մ․ Գիբսոնի () տանը։

Աշխատանքային գործունեություն 
Գիբսոնը սկսել է իր աշխատանքը 1894 թվականին Միչիգան նահանգի Կալամազու քաղաքում գտնվող իր տնային արհեստանոցում։ Նա ստեղծել է մանդոլինի և կիթառի բոլորովին նոր ոճ, որը հետագայում արտոնագրվել է։ Երաժշտության պատմաբան Փոլ Սփարքսի խոսքով նրա մանդոլինները «նման չէին նախկինում ստեղծված հարթ մակերեսով ոչ մի գործիքի»։ Նրա ընկերության արտադրական չափանիշները շատ բարձր էին, իսկ գործիքներն ակտիվորեն վաճառվում էին։ Գիբսոնը և նրա ընկերությունը մարքեթինգի և տպագիր հրատարակությունների խոշոր գովազդի համար օգտագործում էին երաժշտության ուսուցիչներին, որպեսզի փոխարինեն կլոր մանդոլինները։ Նրանք հաջողության են հասել մանդոլինի շուկայում`բացառելով կլոր գործիքների արտադրությունը Ամերիկայում։ 1902 թվականին Կալամազուից հինգ ձեռնարկատերեր առաջնորդվելով Գիբսոնի գաղափարներով  հիմնադրեցին Գիբսոն Գիթառ-Մանդոլին ընկերությունը ():

Մահ 
Գիբսոնը 1907 և 1911 թվականների ընթացքում  մի քանի անգամ հիվանդանոցում է եղել։ 1916 թվականին նա հոսպիտալացվել է։ Գիբսոնը մահացել է 1918 թվականի օգոստոսի 19-ին, 62 տարեկան հասակում Օգդենսբերգ քաղաքի Սուրբ Լաուրենս հիվանդանոցում (), էնդոկարդիտ հիվանդությունից։

Ծանոթագրություններ

Արտաքին հղումներ 
 
 
 

Ամերիկացի գործարարներ
Երաժիշտներ
Երաժշտական գործիչներ
Երաժշտության մշակույթ